B4-0061, 0069, 0075, 0080, 0097, 0098, 0102/96

Ψήφισμα σχετικά με την εφαρμογή της ειρηνευτικής συμφωνίας για τη Βοσνία- Ερζεγοβίνη

Το Ευρωπαϊκό Κοινοβούλιο,

- έχοντας υπόψη τα παλαιότερα ψηφίσματά του σχετικά με το σχέδιο ανασυγκρότησης και ανάπτυξης για την πρώην Γιουγκοσλαβία και με την ειρηνευτική συμφωνία του Ντέιτον, και ειδικότερα το ψήφισμα της 14ης Δεκεμβρίου 1995 σχετικά με την πρώην Γιουγκοσλαβία

((ΣΠ της ημερομηνίας αυτής, Μέρος ΙΙ, σημείο 7. β)))- έχοντας υπόψη τα αποτελέσματα των διασκέψεων του Λονδίνου, των Βρυξελλών και της Βόννης σχετικά με την εφαρμογή της ειρηνευτικής συμφωνίας,

A. θορυβημένο από τις πρόσφατες επιθέσεις εναντίον αμάχων και στρατευμάτων της ειρηνευτικής δύναμης IFOR, καθώς και από την απαγωγή αμάχων από σερβοβοσνιακές μονάδες στην πόλη του Σεράγεβο,

B. ανησυχώντας έντονα για τις πρόσφατες βιαιότητες που ξεκίνησαν από εξτρεμιστικά στοιχεία του κροατικού πληθυσμού στην πόλη του Μοστάρ, οι οποίες θέτουν σε κίνδυνο την προοπτική μιας μελλοντικής ενωμένης πόλης καθώς και το μέλλον της Κροατο-μουσουλμανικής Ομοσπονδίας, της οποίας οι δομές θα πρέπει να συσταθούν όσο το δυνατόν συντομότερα,

Γ. σημειώνοντας ότι, σύμφωνα με τους όρους της ειρηνευτικής συμφωνίας, ολόκληρη η πόλη του Σεράγεβο πρέπει να τεθεί υπό τον έλεγχο της κυβέρνησης της Βοσνίας-Ερζεγοβίνης έως τη 19η Ιανουαρίου 1996,

Δ. τονίζοντας ότι πρέπει να καταβληθεί κάθε προσπάθεια για την αποκατάσταση του πολυεθνοτικού, πολυπολιτισμικού και πολυθρησκευτικού χαρακτήρα της πόλης του Σεράγεβο, και σημειώνοντας ότι μια μαζική έξοδος των Σέρβων πολιτών από την πόλη του Σεράγεβο θα έθετε σε κίνδυνο την ευόδωση αυτών των προσπαθειών,

Ε. εκφράζοντας τη λύπη του για το ότι σε πολλές περιοχές συνεχίζονται οι δράσεις εθνοτικής κάθαρσης, ιδιαίτερα δε στην περιοχή της Μπάνια Λούκα, γεγονός που μπορεί να θέσει σε κίνδυνο την ειρηνευτική διαδικασία,

ΣΤ. λαμβάνοντας υπόψη ότι ο Ύπατος Εκπρόσωπος της διεθνούς κοινότητας στη Βοσνία-Ερζεγοβίνη κ. Carl Bildt πρέπει να δώσει ιδιαίτερη σημασία στην ανοικοδόμηση της Βοσνίας-Ερζεγοβίνης, όπως έχει προτείνει το Ευρωπαϊκό Κοινοβούλιο, για την προώθηση του διαλόγου και της συμφιλίωσης, ως προϋπόθεση για τη φυσική και ηθική ανασυγκρότηση της κοινωνίας σε ολόκληρη την έκταση της πρώην Γιουγκοσλαβίας,

Ζ. σημειώνοντας ότι πολλές ευρωπαϊκές κυβερνήσεις εξετάζουν σήμερα προγράμματα για μια ταχεία και αναγκαστική επιστροφή των προσφύγων από τη Βοσνία-Ερζεγοβίνη στα σπίτια τους,

1. απευθύνει έκκληση σε όλα τα ενδιαφερόμενα μέρη να συνεργασθούν πλήρως με στόχο την εφαρμογή της ειρηνευτικής συμφωνίας για τη Βοσνία-Ερζεγοβίνη[semigr ] προειδοποιεί ότι η μη συμμόρφωση με τους όρους της ειρηνευτικής συμφωνίας θα μπορούσε να οδηγήσει σε επανάληψη της ανθρωπιστικής τραγωδίας στη Βοσνία-Ερζεγοβίνη[semigr ]

2. εμμένει στο ότι το πρόγραμμα ανοικοδόμησης οφείλει να συμβάλλει στην αποκατάσταση της κοινωνικής, εθνοτικής και πολιτικής κατάστασης στη χώρα, σύμφωνα με τα πολιτικά κριτήρια που καθόρισε το Ευρωπαϊκό Κοινοβούλιο σε ψήφισμά του τον Δεκέμβριο του 1995 ((ΣΠ της ημερομηνίας αυτής, Μέρος ΙΙ, σημείο 1 β))) και προτρέπει την Επιτροπή να ελέγξει και να επαληθεύσει ότι, στο πλαίσιο του σχεδίου ανασυγκρότησης, όλα τα μέρη της Βοσνίας-Ερζεγοβίνης θα συμπεριληφθούν εξίσου εφόσον εκπληρώνονται οι τεθέντες όροι[semigr ]

3. υποστηρίζει πλήρως τις δραστηριότητες του Ύπατου Εκπροσώπου κ. BILDT, και καλεί τους άλλους εταίρους να διαθέσουν όσο το δυνατόν συντομότερα τα χρηματοοικονομικά μέσα που είναι αναγκαία για την εκπλήρωση της αποστολής του[semigr ]

4. τονίζει ότι το Σώμα θα πρέπει να μπορεί να ασκεί αποτελεσματικό πολιτικό έλεγχο επί των δραστηριοτήτων του Ύπατου Εκπροσώπου και ότι πρέπει να αναγνωριστεί ο αποφασιστικός ρόλος της Επιτροπής[semigr ]

5. υποστηρίζει τη δράση της διοίκησης της ΕΕ στο Μοστάρ και ζητεί να συνεχιστεί η εμπειρία αυτή και να δημιουργηθούν γρήγορα οι αναγκαίες δομές της Κροατο-μουσουλμανικής Ομοσπονδίας και να διαλυθούν οι υπάρχουσες χωριστές δομές[semigr ]

6. καλεί την ΕΕ και τα κράτη μέλη της να ασκήσουν πίεση στον πρόεδρο Τούτζμαν για να συγκρατηθούν οι κροατικές δυνάμεις που βρίσκονται στο Μοστάρ[semigr ]

7. τονίζει την ιδιαίτερη σημασία που έχει η επιτυχής αποκατάσταση της εξουσίας της κυβέρνησης της Βοσνίας-Ερζεγοβίνης στην πόλη του Σεράγεβο έως τη 19η Ιανουαρίου 1996 και καλεί συνεπώς όλα τα μέρη, και ιδίως τις σερβοβοσνιακές δυνάμεις, να συμμορφωθούν με τους όρους της ειρηνευτικής συμφωνίας[semigr ]

8. είναι της γνώμης ότι μια εσπευσμένη και καταναγκαστική επάνοδος των προσφύγων θα μπορούσε να αποσταθεροποίηση την ειρηνευτική διαδικασία στη Βοσνία-Ερζεγοβίνη και συνεπώς καλεί όλες τις ευρωπαϊκές κυβερνήσεις να χαράξουν μια πολύ προσεκτική πολιτική επαναπατρισμού, η οποία θα πρέπει να συνδέεται άμεσα με την εφαρμογή του σχεδίου ανασυγκρότησης και θα πρέπει να λαμβάνει υπόψη τις προτεραιότητες που έθεσε η UNHCR[semigr ]

9. ζητεί την επιτάχυνση της εγκατάστασης των δυνάμεων της διεθνούς αστυνομίας, προκειμένου να ενισχυθεί η ασφάλεια και ο έλεγχος στις ζώνες έντασης[semigr ]

10. υπογραμμίζει ότι οι εκλογές στη Βοσνία-Ερζεγοβίνη πρέπει να πραγματοποιηθούν με σκοπό την εγκαθίδρυση των δημοκρατικών, αντιπροσωπευτικών και πολυεθνοτικών αρχών στη χώρα, εντός της προθεσμίας που καθορίστηκε από την ειρηνευτική συμφωνία, και καλεί την Ευρωπαϊκή Ένωση να λάβει, σε συνεργασία με τον Ύπατο Εκπρόσωπο, τα αναγκαία μέτρα προκειμένου να καταστεί δυνατή η λειτουργία των πολιτικών δομών, του ελεύθερου Τύπου και των μέσων ενημέρωσης που αποτελούν προϋποθέσεις για την επίτευξη του σκοπού αυτού[semigr ]

11. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στις κυβερνήσεις της Βοσνίας-Ερζεγοβίνης και της Κροατίας και στον Ύπατο Εκπρόσωπο της διεθνούς κοινότητας στη Βοσνία-Ερζεγοβίνη.